钦定古今图书集成/历象汇编/岁功典/第080卷 > 《广东志书》 > 冬景四首 叶颙
## 钦定古今图书集成/历象汇编/岁功典/第080卷 > 《广东志书》 > 冬景四首 叶颙

鹭立寒江

青苔白石鱼鳞腥，尽日独拳寒雨汀。疑是晴江沙上
雪，黄昏一点不分明。

霜天晓角

城上征人吹角声，月寒霜重声冥冥。孤舟万里南迁
客，起著衣裳带梦听。

江路梅香

漠漠江云路不分，小桥流水夕阳村。吟翁马上频回
首，一阵东风暗断魂。

书舍寒灯

青灯黄卷伴更长，花落银缸午夜香。异日长檠珠翠
处，苦心寒焰莫相忘。